Diari Oficial de la Generalitat Valenciana


Sumari del DOGV 5205, del 23-02-2006 (2006/1769)

ORDE de 12 de gener de 2006, de la Conselleria de Cultura, Educació i Esport, per la qual es concedix autorització d'obertura i funcionament per trasllat de domicili i modificació de l'autorització per canvi de titularitat al centre docent d'Educació Infantil, primer i segon cicles, .Alevín., de Rocafort (València).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5205

Data del DOGV
:   23-02-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/1769


Data del document
:   12-01-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Rocafort
    * ensenyament privat
    * educació preescolar
    * centre d'ensenyament

ORDE de 12 de gener de 2006, de la Conselleria de Cultura, Educació i Esport, per la qual es concedix autorització d'obertura i funcionament per trasllat de domicili i modificació de l'autorització per canvi de titularitat al centre docent d'Educació Infantil, primer i segon cicles, .Alevín., de Rocafort (València). [2006/X1769]  
L'expedient ha sigut iniciat a instància del titular del centre d'Educació Infantil, .Alevín., número de codi 61948560, i del representant de l'entitat Proyectos Educativos Alevín, SL, en sol·licitud de canvi de titularitat del mateix a favor d'esta entitat, així com d'autorització d'obertura i funcionament per trasllat de domicili.  
El nou titular declara que no es troba en cap dels supòsits indicats en l'article 21.2, de la Llei Orgànica Reguladora del Dret a l'Educació, que li impedirien ser titular de centres docents privats.  
La Direcció General d'Ensenyament va declarar, per Resolució de 27 de gener de 2005, l'adequació de les instal·lacions proposades per al trasllat sol·licitat, quant a espais educatius es referix, al que disposa la legislació aplicable.  
El 5 de desembre de 2005, el titular va presentar sol·licitud de modificació d'ús d'una de les aules que en el projecte inicial estava destinada per a xiquets de 2 a 3 anys i que ara es destinarà per a xiquets d'1 a 2 anys i en data 14 de desembre de 2005, el Servici de Projectes i Construccions Educatives informà que les instal·lacions que foren aprovades per Resolució de 27 de gener de 2005 complixen també els requisits exigits en la normativa aplicable per a la nova configuració sol·licitada.  
L'expedient ha sigut tramitat per la Direcció Territorial de Cultura, Educació i Esport de València i inclou informes favorables de la Unitat Tècnica de Construccions i de la Unitat d'Inspecció Educativa referent a la relació de professors i titulacions respectives, de conformitat amb la legislació aplicable.  
Vists la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 1.004/1991, de 14 de juny (BOE de 26.06.91), pel que fa als requisits mínims d'instal·lacions per a l'Educació Infantil, primer cicle, de conformitat amb el que establix la disposició transitòria segona, punt 2, de la Llei Orgànica 10/2002; l'Orde de 2 de febrer de 1998 (DOGV de 11.03.98), de la Conselleria de Cultura, Educació i Ciència, per la qual s'establixen els requisits mínims dels centres incomplets d'Educació Infantil de la Comunitat Valenciana, en desenrotllament de la disposició addicional quarta del Reial Decret 1.004/1991 de 14 de juny; el Reial Decret 1318/2004, de 28 de maig, pel qual es modifica el Reial Decret 827/2003, de 27 de juny, pel qual s'establix el calendari d'aplicació de la nova ordenació del sistema educatiu, establida per la Llei Orgànica 10/2002, i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,  
ORDENE  
Únic  
Autoritzar el canvi de titularitat i l'obertura i funcionament en el nou domicili, del centre d'Educació Infantil, primer i segon cicles, .Alevín., de Rocafort, atenent les característiques, ensenyaments i capacitat màxima que s'hi assenyalen,   
Centre: Alevín  
Anterior titular: Eulalia Vicó Inclán  
Nou titular: Proyectos Educativos Alevín, SL   
Anterior domicili: Pl. Espanya, 1  
Nou domicili: C/ Vicent Andrés Estellés, 5, cantonada amb el carrer 9 d'octubre  
Localitat: Rocafort  
Província: València  
Codi: 29358211  
Ensenyaments i capacitat màxima que s'autoritzen:  
5 unitats d'Educació Infantil, primer cicle, amb 79 llocs escolars, distribuïts de la següent manera:  
3 unitats per a xiquets d'1 a 2 anys, amb 39 llocs escolars.  
2 unitats per a xiquets de 2 a 3 anys, amb 40 llocs escolars.  
1 unitat d'Educació Infantil, segon cicle, amb 20 llocs escolars.  
Disposició addicional única  
El que es disposa en la present orde donarà lloc a la corresponent inscripció en el Registre de Centres Docents de la Comunitat Valenciana.  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la notificació o publicació, segons corresponga.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.  
València, 12 de gener de 2006  
El conseller de Cultura, Educació i Esport,  
ALEJANDRO FONT DE MORA TURÓN